
	Grozījumi akta projektā

	Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā. 

Parlamenta grozījumi, kas sagatavoti kā konsolidēts teksts.

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu. 
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar kuru groza Regulu (ES) 2019/816, ar ko Eiropas Sodāmības reģistru informācijas sistēmas papildināšanai izveido centralizētu sistēmu (ECRIS-TCN) tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un Regulu (ES) 2019/818, ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816, nolūkā ieviest trešo valstu valstspiederīgo skrīningu pie ārējām robežām
(COM(2021)0096 – C9-0088/2021 – 2021/0046(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2021)0096),
–	ņemot vērā Līguma par Eiropas Savienības darbību 294. panta 2. punktu, 16. panta 2. punktu, 74. pantu, 78. panta 2. punkta e) apakšpunktu, 79. panta 2. punkta c) apakšpunktu, 82. panta 1. punkta otrās daļas d) apakšpunktu, 85. panta 1. punktu, 87. panta 2. punkta a) apakšpunktu un 88. panta 2. punktu, saskaņā ar kuriem Komisija ir iesniegusi priekšlikumu Parlamentam (C9-0088/2021),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Reglamenta 59. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A9-0000/2021),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājam Parlamenta nostāju nosūtīt Padomei un Komisijai, kā arī dalībvalstu parlamentiem.

<DocAmend>Regulas priekšlikums</DocAmend>
<Article>Virsraksts</Article>
	

	Komisijas ierosinātais teksts
	Grozījums

	Priekšlikums
	Priekšlikums

	EIROPAS PARLAMENTA UN PADOMES REGULA,
	EIROPAS PARLAMENTA UN PADOMES REGULA,

	ar kuru groza Regulu (ES) 2019/816, ar ko Eiropas Sodāmības reģistru informācijas sistēmas papildināšanai izveido centralizētu sistēmu (ECRIS-TCN) tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un Regulu (ES) 2019/818, ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816, nolūkā ieviest trešo valstu valstspiederīgo skrīningu pie ārējām robežām
	ar kuru groza Regulu (ES) 2019/818, ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816, nolūkā ieviest trešo valstu valstspiederīgo skrīningu pie ārējām robežām


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>2. apsvērums</Article>
	

	Komisijas ierosinātais teksts
	Grozījums

	(2)	Regula (ES) .../... [Skrīninga regula]17 paredz, ka pārbaudes drošības nolūkos saistībā ar skrīningu būtu jāveic, izmantojot tās pašas sistēmas, ko vīzu vai ceļošanas atļauju pieteikumu iesniedzējiem piemēro saskaņā ar ES ceļošanas informācijas un atļauju sistēmu. Jo īpaši Regula (ES) .../... [Skrīninga regula]18 paredz, ka skrīningam iesniegtie personu persondati būtu jāpārbauda, salīdzinot tos ar Eiropola datiem, datiem Interpola Zagto un pazaudēto ceļošanas dokumentu datubāzē (SLTD) un Interpola datubāzē ar ceļošanas dokumentiem, par kuriem izdoti paziņojumi (TDAWN), kā arī Eiropas Sodāmības reģistru informācijas sistēmā trešo valstu valstspiederīgajiem (ECRIS-TCN) attiecībā uz personām, kas notiesātas saistībā ar teroristu nodarījumiem un citiem smagu noziedzīgu nodarījumu veidiem.
	svītrots

	__________________
	

	17 Sk. iepriekš 15. atsauci.
	

	18 Sk. iepriekš 15. atsauci.
	


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>3. apsvērums</Article>
	

	Komisijas ierosinātais teksts
	Grozījums

	(3)	Lai noteiktu, vai persona varētu radīt draudus iekšējai drošībai vai sabiedriskajai kārtībai, iestādēm, kas izraudzītas veikt Regulā (ES).../... [Skrīninga regulā]19 paredzēto skrīningu, ir vajadzīga piekļuve ECRIS-TCN sistēmai.
	svītrots

	__________________
	

	19 Sk. iepriekš 15. atsauci.
	


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>4. apsvērums</Article>
	

	Komisijas ierosinātais teksts
	Grozījums

	(4)	Ar Regulu (ES) .../... [Skrīninga regulu]20, kas ir Šengenas acquis pilnveidošana attiecībā uz robežām, groza Regulas (EK) Nr. 767/200821, (ES) 2017/222622, (ES) 2018/124023 un (ES) 2019/81724, kas arī ir Šengenas acquis pilnveidošana attiecībā uz robežām, nolūkā piešķirt piekļuves tiesības attiecīgi Vīzu informācijas sistēmā (VIS), ieceļošanas/izceļošanas sistēmā (IIS) un Eiropas ceļošanas informācijas un atļauju sistēmā (ETIAS) iekļauto datu pārbaudei. Tomēr paralēli veicamais grozījums Regulā (ES) 2019/816, lai skrīninga vajadzībām piešķirtu piekļuves tiesības ECRIS-TCN, nevarēja būt daļa no tās pašas regulas, ņemot vērā valstu atšķirīgās nostājas, jo regula, ar ko izveido ECRIS-TCN sistēmu, nav Šengenas acquis pilnveidošana. Tāpēc Regula 2019/816 būtu jāgroza ar atsevišķu juridisku instrumentu.
	svītrots

	__________________
	

	20 Sk. iepriekš 15. atsauci.
	

	21 Eiropas Parlamenta un Padomes Regula (EK) Nr. 767/2008 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS Regula) (OV L 218, 13.8.2008., 60.-81. lpp.).
	

	22 Eiropas Parlamenta un Padomes Regula (ES) 2017/2226 (2017. gada 30. novembris), ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos (OV L 327, 9.12.2017., 20. lpp.).
	

	23 Eiropas Parlamenta un Padomes Regula (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (OV L 236, 19.9.2018., 1. lpp.).
	

	24 Eiropas Parlamenta un Padomes Regula (ES) 2019/817 (2019. gada 20. maijs), ar ko izveido satvaru ES informācijas sistēmu sadarbspējai robežu un vīzu jomā un groza Eiropas Parlamenta un Padomes Regulas (EK) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 un (ES) 2018/1861 un Padomes Lēmumus 2004/512/EK un 2008/633/TI (OV L 135, 22.5.2019., 27. lpp.).

<DocAmend>Regulas priekšlikums</DocAmend>
<Article>5. apsvērums</Article>
	

	Komisijas ierosinātais teksts
	Grozījums

	(5)	Ņemot vērā to, ka šīs regulas mērķi – nodrošināt piekļuvi ECRIS-TCN sistēmai nolūkā veiktu drošības pārbaudes, kas noteiktas ar Regulu (ES) .../... [Skrīninga regulu]25, kuras mērķis savukārt ir stiprināt kontroli attiecībā uz personām, kas gatavojas ieceļot Šengenas zonā, un uzsākt attiecīgās procedūras attiecībā uz tiem –, nevar pietiekami labi sasniegt atsevišķās dalībvalstīs, bet to var sasniegt tikai Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
	svītrots

	__________________
	

	25 Sk. iepriekš 15. atsauci.

</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>1. pants</Article>
<DocAmend2>Regula (ES) 2019/816</DocAmend2>
<Article2>1. pants – e apakšpunkts – 2. pants – 3. pants – 6. punkts – 5. pants – 7. pants – 7.a pants (jauns) – 24. pants – 1. punkts</Article2>
	

	Komisijas ierosinātais teksts
	Grozījums

	1. pants
	svītrots

	Grozījumi Regulā (ES) 2019/816
	

	Regulu (ES) 2019/816 groza šādi:
	

	1.	regulas 1. pantā pievieno šādu e) punktu:
	

	‘(e) 	nosacījumus, saskaņā ar kuriem kompetentās iestādes izmanto ECRIS-TCN sistēmu, lai veiktu drošības pārbaudi saskaņā ar Regulu (ES) .../...28 [Skrīninga regulu]*.”;
	

	_________
	

	*	Regula (ES) .../..., [ar ko ievieš trešo valstu valstspiederīgo skrīningu pie ārējām robežām un groza Regulas (EK) Nr. 767/2008, (ES) 2017/2226, (ES) 2018/1240 un (ES) 2019/817] (OV ...).
	

	2.	regulas 2. pantu aizstāj ar šādu:
	

	“2. pants
	

	Darbības joma
	

	Šo regulu piemēro tādu trešo valstu valstspiederīgo identitātes informācijas apstrādei, attiecībā uz kuriem dalībvalstīs ir pieņemti notiesājoši spriedumi, un mērķis ir identificēt dalībvalstis, kur šādi notiesājoši spriedumi ir pieņemti[, un pārvaldīt robežas]29. Šīs regulas noteikumus, ko piemēro trešo valstu valstspiederīgajiem, – izņemot 5. panta 1. punkta b) apakšpunkta ii) punktu – piemēro arī Savienības pilsoņiem, kuriem ir arī kādas trešās valsts valstspiederība un attiecībā uz kuriem ir pasludināti notiesājoši spriedumi dalībvalstīs.
	

	Ar šo regulu arī:
	

	(a)	atvieglo un palīdz veikt personu pareizu identifikāciju saskaņā ar šo regulu un Regulu (ES) 2019/818;
	

	(b)	atbalsta Regulas (ES) .../... [Skrīninga regulas] mērķus attiecībā uz drošības pārbaužu veikšanu.
	

	3.	regulas 3. panta 6. punktu aizstāj ar šādu:
	

	(6) “kompetentās iestādes” ir centrālās iestādes un Eurojust, Eiropols, EPPO[, ETIAS centrālā vienība, kura izveidota Eiropas Robežu un krasta apsardzes aģentūrā,]30 un Regulas (ES) .../... [Skrīninga regulas] 6. panta 7. punkta pirmajā daļā minētās iestādes, kuras ir kompetentas piekļūt ECRIS-TCN sistēmai vai veikt vaicājumus tajā saskaņā ar šo regulu;”;
	

	4.	regulas 5. pantu groza šādi:
	

	(a)	panta 1. punktam pievieno šādu apakšpunktu:
	

	‘(c)	atzīmi, ar kuru Regulas (ES) 2018/1240 un Regulas (ES) .../... [Skrīninga regulas] 11. un 12. panta nolūkā norāda, ka attiecīgais trešās valsts valstspiederīgais ir notiesāts par teroristu nodarījumu vai citu noziedzīgu nodarījumu, kas minēts Regulas (ES) 2018/1240 pielikumā, ja par to saskaņā ar valsts tiesību aktiem var piemērot brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi, un šādos gadījumos – notiesāšanas dalībvalsts(-u) kodu(-s).”;
	

	(b)	aiz panta 6. punkta pievieno šādu 7. punktu:
	

	‘7.	Ja trāpījumi ir identificēti pēc drošības pārbaudēm, kas minētas Regulas (ES) .../... [Skrīninga regulas] 11. un 12. pantā, atzīmes un notiesāšanas dalībvalsts(-u) kods(-i), kas minēti šā panta 1. punkta c) apakšpunktā, ir pieejami un meklējami tikai attiecīgi Regulas (ES) .../... [Skrīninga regulas] 6. panta 7. punktā minētajām kompetentajām iestādēm minētās regulas vajadzībām.”;
	

	5.	regulas 7. panta 7. punktu aizstāj ar šādu:
	

	‘7.   Trāpījuma gadījumā centrālā sistēma automātiski sniedz kompetentajai iestādei informāciju par dalībvalstīm, kam ir sodāmības reģistru informācija par trešās valsts valstspiederīgo, kā arī ar to saistītos 5. panta 1. punktā minētos atsauces numurus un jebkādu atbilstošu identitātes informāciju. Šādu identitātes informāciju izmanto tikai, lai pārbaudītu attiecīgā trešās valsts valstspiederīgā identitāti. Rezultātu, kas iegūts, veicot meklēšanu centrālajā sistēmā, var izmantot tikai:
	

	(a)	lai iesniegtu lūgumu saskaņā ar Pamatlēmuma 2009/315/TI 6. pantu;
	

	(b)	lai iesniegtu lūgumu, kas minēts šīs regulas 17. panta 3. punktā;
	

	(c)	[robežu pārvaldības nolūkiem]31;
	

	(d)	lai saskaņā ar Regulu (ES) .../... [Skrīninga regulu] novērtētu, vai trešās valsts valstspiederīgais, kam piemēro skrīninga pārbaudes, varētu apdraudēt sabiedrisko kārtību vai sabiedrisko drošību.
	

	6.	aiz regulas 7. panta iekļauj šādu 7.a pantu:
	

	“7.a pants
	

	ECRIS-TCN sistēmas izmantošana skrīninga nolūkiem
	

	“Regulas (ES) .../... [Skrīninga regulas] 6. panta 7. punktā minētajām kompetentajām iestādēm nolūkā veikt uzdevumus, kas tām uzticēti ar Regulas (ES) .../... [Skrīninga regulas] 11. pantu, ir tiesības piekļūt Eiropas Sodāmības reģistru informācijas sistēmai trešo valstu valstspiederīgajiem (ECRIS-TCN) un veikt meklēšanu tajā, izmantojot Regulas (ES) 2019/818 6. pantā paredzēto Eiropas meklēšanas portālu.
	

	Regulas (ES) .../... [Skrīninga regulas] 11. pantā minētās drošības pārbaudes nolūkā šā panta pirmajā daļā minētajām kompetentajām iestādēm ir piekļuve tikai tiem CIR datu ierakstiem, kuriem saskaņā ar šīs regulas 5. panta 1. punkta c) apakšpunktu ir pievienota atzīme.
	

	Pārbaudi valstu sodāmības reģistros, pamatojoties uz atzīmēm pie ECRIS-TCN datiem, veic saskaņā ar valsts tiesību aktiem un to dara, izmantojot valsts kanālus. Attiecīgās valsts iestādes sniedz atzinumu Regulas (ES) .../... [Skrīninga regulas] 6. panta 7. punktā minētajām kompetentajām iestādēm divu dienu laikā, ja skrīnings tiek veikts dalībvalstu teritorijā, vai četru dienu laikā, ja skrīnings tiek veikts pie ārējām robežām. Atzinuma nesniegšana šajos termiņos nozīmē to, ka nav drošības apsvērumu, kas būtu jāņem vērā.”;
	

	7.	regulas 24. panta 1. punktu aizstāj ar šādu:
	

	‘1.   Centrālajā sistēmā un CIR ievadītos datus apstrādā tikai:
	

	(a)	lai identificētu dalībvalstis, kam ir sodāmības reģistra informācija par trešo valstu valstspiederīgajiem;
	

	(b)	[robežu pārvaldības nolūkiem]32; vai
	

	(c)	skrīninga nolūkiem saskaņā ar Regulas (ES) .../... [Skrīninga regulas] 11. pantu.”.
	

	___________
	

	28 OV ..
	

	29 COM/2019/3 final.
	

	30 Sk. iepriekš 29. atsauci.
	

	31 Sk. iepriekš 29. atsauci.
	

	32 Sk. iepriekš 29. atsauci.
	


Or. <Original>{EN}en</Original>
<TitreJust>Pamatojums</TitreJust>
Referente nav pārliecināta, ka, lai varētu efektīvi veikt pārbaudes, ir vajadzīgi noteikumi, ar kuriem kompetentajām iestādēm piešķir vispārējās piekļuves tiesības.
</Amend>
 </RepeatBlock-Amend>

Referente turpmāk izklāstīs galvenos iemeslus grozījumiem, kas izklāstīti ziņojuma projektā par priekšlikumu Eiropas Parlamenta un Padomes regulai, ar ko groza Regulu (ES) 2019/816 (ECRIS-TCN) un Regulu (ES) 2019/818 par sadarbspēju, policijas un tiesu iestāžu sadarbību, patvērumu un migrāciju un groza Regulas (ES) 2018/1726, (ES) 2018/1862 un (ES) 2019/816, nolūkā ieviest trešo valstu valstspiederīgo skrīningu pie ārējām robežām 2021/0046 (COD), ko Komisija pieņēma 2021. gada martā.
Ar šo regulu Komisija centās ieviest atsevišķu grozījumu Regulā 2019/816, lai nodrošinātu piekļuves tiesības, ņemot vērā ierosināto Skrīninga regulu, un grozīt Regulu (ES) 2019/818 atšķirīgā juridiskā pamata un valstu atšķirīgās nostājas dēļ.
Kopš referentes iecelšanas 2021. gada 22. martā ir notikušas vairākas viedokļu apmaiņas, tostarp tikšanās ar ēnu referentiem, kā arī tikšanās ar ārējām ieinteresētajām personām.
Referente atbalsta Komisijas vispārējo mērķi atļaut skrīninga laikā izmantot kopīgo identitātes repozitoriju (CIR) un Eiropas Sodāmības reģistru informācijas sistēmu trešo valstu valstspiederīgajiem (“ECRIS-TCN”). Tomēr referente nav pārliecināta, ka noteikumi, ar kuriem kompetentajām iestādēm piešķir vispārējās piekļuves tiesības, ir vajadzīgi, lai skrīningu varētu veikt efektīvi.
Referente pauž nožēlu, ka Komisija nav sagatavojusi ietekmes novērtējumu par skrīninga priekšlikumu un šo turpmāko priekšlikumu. Referente vēlas pateikties Eiropas Parlamenta Izpētes dienesta Ex ante ietekmes novērtēšanas nodaļai un attiecīgajiem līgumslēdzējiem par darbu pie horizontālā aizstājošā ietekmes novērtējuma par jauno Migrācijas un patvēruma paktu. Referente vēlas arī pateikties pētījuma autoriem Eiropas Parlamenta Pilsoņu tiesību un konstitucionālo jautājumu politikas departamentā.

